# Александър Оббов

### от Уикипедия, свободната енциклопедия

Александър Оббов български политик
Роден: | 14 февруари 1887 Плевен, България
Починал: | 18 октомври 1975 София, България

Александър Христов Оббов е български политик от Българския земеделски народен съюз (БЗНС). Той участва в правителството на Александър Стамболийски (1920-1923), както и в няколко кабинета след Деветосептемврийския преврат от 1944.

Александър Оббов е народен представител в XVIII (1919-1920), XIX (1920-1923), XX (1923) и XXVI (1945-1946) Обикновено Народно събрание и в VI Велико Народно събрание (1946-1949).

## [редактиране] Биография

Александър Оббов е роден в Плевен на 14 февруари (2 февруари стар стил) 1887. Той завършва Лозарското училище в родния си град през 1905 и право в Софийския университет „Свети Климент Охридски“ през 1913. Става член на БЗНС през 1904, а от 1908 участва в централното му ръководство.

Оббов е министър на земеделието в правителството на Александър Стамболийски, а след Деветоюнския преврат през 1923 емигрира в Румъния. Завръща се в България през 1933 и е един от водачите на БЗНС Пладне.

През 1944 Алексанъдр Оббов се включва в Отечествения фронт и в периода 1945-1947 участва в правителството. Той е един от лидерите на БЗНС и главен редактор на вестник „Земеделско знаме“ по време на унищожаването на БЗНС Никола Петков. През 1947 самият той е отстранен от ръководството на БЗНС и е подложен на преследвания.

## [редактиране] Източници

- Ташев, Ташо (1999). „Министрите на България 1879-1999“. София: АИ „Проф. Марин Дринов“ / Изд. на МО. ISBN 978-954-430-603-8 / ISBN 978-954-509-191-9.

Райко Даскалов | >>> | министър на земеделието и държавните имоти (21 май 1920— 9 юни 1923) | >>> | Янаки Моллов
Райко Даскалов | >>> | и.д. министър на вътрешните работи и народното здраве (9 февруари 1923— 12 март 1923) | >>> | Христо Стоянов
--- | >>> | министър без портфейл (17 август 1945— 31 март 1946) | >>> | ---
Асен Павлов | >>> | и.д. министър на земеделието и държавните имоти (17 август 1945— 29 септември 1945) | >>> | Михаил Геновски
--- | >>> | вицепремиер (31 март 1946— 11 декември 1947) | >>> | ---
Михаил Геновски | >>> | министър на земеделието и държавните имоти (31 март 1946— 22 ноември 1946) | >>> | Георги Трайков
--- | >>> | министър без портфейл (22 ноември 1946— 11 декември 1947) | >>> | ---

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%8A%D1%80_%D0%9E%D0%B1%D0%B1%D0%BE%D0%B2_b8e7.html“.

Категории: Български политици (1918-1945) | Български политици (1945-1989)

##### Views

- Статия
- Беседа
- Текуща версия

##### Търсене

##### На други езици

- Nederlands